《遂初园八咏 其一 遂初园》
金朝·赵秉文

人生衣食尔，所适饱与温。逮其得志间，归心负初言。

少壮慕富贵，老大忧子孙。此心本无累，利欲令智昏。

嗟我复何为，未能返丘园。物外恐难必，开图对一尊。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。